సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
టాక్సీ నడుపుతున్న పాక్ మాజీ క్రికెటర్
ఇంటర్నేషనల్ క్రికెట్ ప్లేయర్ ఎవరైనా రిటైర్‌మెంట్ తర్వాత ఏం చేస్తాడంటే ఎవరికైనా లైఫ్ ఎంజాయ్ చేస్తాడనే అనిపిస్తుంది.
TNN | Updated:
Sep 2, 2015, 10:24AM IST
ఇంటర్నేషనల్ స్థాయిలో క్రికెట్ మ్యాచ్‌లు ఆడిన ఆటగాడు రిటైర్‌మెంట్ తర్వాత ఏం చేస్తాడంటే ఎవరికైనా లైఫ్ ఎంజాయ్ చేస్తాడనే అనిపిస్తుంది. క్రికెట్ ఆడగా వచ్చిన డబ్బులు, అడ్వర్‌టైజ్‌మెంట్ల ద్వారా వచ్చిన మొత్తంతో విదేశీ టూర్లు తిరుగుతూ, బిజినెస్‌లు చేస్తూ పర్సనల్ లైఫ్ ఎంజాయ్ చేస్తాడనే చాలామంది ఊహిస్తుంటారు. ఇంకా టైం బాగుంటే దేశంలోనే ఏదో ఓ క్రికెట్ బోర్డుకి పెద్దరికం చేస్తుంటాడని భావిస్తారు. కానీ పాకిస్థానీ ఇంటర్నేషనల్ క్రికెటర్, ఆఫ్ స్పిన్నర్ అర్షద్ ఖాన్ పరిస్థితి మాత్రం అందుకు పూర్తిభిన్నంగా వుందని ఓ సోషల్ మీడియా పోస్ట్ స్పష్టంచేసింది. సోమవారం ప్రముఖ సోషల్ నెట్‌వర్కింగ్ సైట్ ఫేస్‌బుక్‌లో ప్రత్యక్షమైన ఓ పోస్ట్ ప్రకారం ఈ పాక్ మాజీ క్రికెటర్ ఇప్పుడు బతుకుదెరువు కోసం సిడ్నీలో ఉబర్ టాక్సీ నడుపుకుంటున్నట్లు తెలుస్తోంది. గణేష్ బిర్లె అనే ఓ ఫేస్‌బుక్ యూజర్ ఫేస్‌బుక్ పోస్ట్‌లో రాసిన వివరాలు ఇలా వున్నాయి.
మేము అతడి కారులో ప్రయాణిస్తున్నప్పుడు మాట్లాడుకోవడం మొదలుపెట్టాం. అప్పుడు కారు డ్రైవ్ చేస్తూ చెప్పాడతను, నేను పాకిస్థాన్ నుంచి వచ్చి చాలాకాలంగా ఇక్కడే సిడ్నీలో వుంటున్నాను అని. గతంలో తాను ఐసీఎల్ కోసం లాహోర్ బాద్‌షాస్ తరపున క్రికెట్ ఆడుతున్న రోజుల్లో అనేకసార్లు హైదరాబాద్ వచ్చానని చెప్పాడాయన. అప్పుడు నేను అతని పూర్తి పేరు అడిగాను. పేరు చెప్పగానే ఆయన ఫేస్ చూసి షాకయ్యాను. నేను కొంతవరకు అర్షద్‌ని పోల్చుకోగలిగాను. నేనతనికి షేక్ హ్యాండ్ ఇచ్చి అక్కడినుంచి వెళ్లిపోయాను. "వీలైనంతవరకు అతడు మాతో మాట్లాడకుండా వుండేందుకే ప్రయత్నించాడు. కానీ ఇండియాతో వున్న అనుబంధాన్ని తమకి చెప్పకుండా వుండలేకపోయాడు" అంటూ క్లోజ్ చేశాడు గణేష్. 1997-98లో వెస్ట్‌ఇండీస్‌తో జరిగిన మ్యాచ్‌తో అర్షద్ ఖాన్ ఇంటర్నేషనల్ క్రికెట్ ఆట ప్రారంభించాడు. ఆ తర్వాత 9 టెస్టు మ్యాచ్‌లు, 58 వన్డే ఇంటర్నేషనల్స్ ఆడి పాక్ క్రికెట్‌లో తనకంటూ ఓ గుర్తింపు తెచ్చుకున్నాడు. ఇండియన్ క్రికెట్ లీగ్‌కి ఆడిన తర్వాతే అతడు క్రికెట్‌కి గుడ్‌బై చెప్పాడు. అర్షద్ కెరీర్‌లో చివరి టెస్టు(బెంగుళూరు), చివరి వన్డే మ్యాచ్(రావల్పిండి) రెండూ భారత్‌తోనే ఆడటం మరో విశేషం. తన కెరీర్‌లో టెస్టుల్లో 32 వికెట్లు, వన్డేల్లో 56 వికెట్లు తీసిన ఆఫ్ స్పిన్నర్‌గా అర్షద్ గుర్తింపు పొందాడు.